
REFERAT DE APROBARE
a proiectului de hotărâre privind aprobarea parteneriatului pentru proiectul „Dezvoltare rețea inteligentă de distribuție a gazelor naturale în comunele Șoldanu, Radovanu și Căscioarele, Județul Călărași”
Subsemnatul, Iulian GEAMBAȘU, Primarul Comunei Șoldanu, 
Văzând:
· Hotărârea Consiliului Local al Comunei Șoldanu nr. 48 din 25 noiembrie 2021 privind aprobarea Strategiei de dezvoltare locală a Comunei Șoldanu pentru perioada 2021 - 2027 și în orizontul anului 2030.
Ținând cont de:
· Necesitatea reducerii emisiilor de noxe în atmosferă ca urmare a utilizarii combustibilului solid pentru asigurarea încălzirii clădirilor de locuit ale clienților casnici, asigurarea apei calde menajere și prepararea hranei prin creșterea nivelului de funcționalitate inteligentă a infrastructurii de distribuție de gaze naturale utilizate pentru realizarea serviciului comunitar de utilitate publică de alimentare cu gaze naturale a populației, în conformitate cu legislația în vigoare, prin îmbunătățirea flexibilității, siguranței, eficienței în operare, precum și prin integrarea activităților de transport, distribuție și consum final;
· Oportunitatea înființării în comun a unui sistem inteligent de distribuție a gazelor naturale în cadrul unui parteneriat cu comunele Radovanu și Căscioarele, Județul Călărași PRIN PROGRAMUL Național de Investiții „Anghel Saligny”.
Luând în considerare:
· prevederile art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997;
· prevederile art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederile art. 7 alin. (2) din Codul civil al României, aprobat prin Legea nr. 287/2009, republicată, cu modificările și completările ulterioare;
· prevederile Legii nr. 24/2000 privind normele de tehnică legislativă pentru elaborarea actelor normative, rerepublicată, cu modificările și completările ulterioare;
· prevederile art. 211 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare.
Analizând prevederile:
· Ordonanța Guvernului nr. 26/2000 cu privire la asociații şi fundații, cu modificările şi completările ulterioare:
· art. 1 alin. (1) - Persoanele fizice si persoanele juridice care urmaresc desfasurarea unor activitati in interes general sau in interesul unor colectivitati locale ori, dupa caz, in interesul lor personal nepatrimonial pot constitui asociatii ori fundatii in conditiile prezentei ordonante;
· art. 1 alin. (2) - Asociatiile si fundatiile constituite potrivit prezentei ordonante sunt persoane juridice de drept privat fara scop patrimonial;
· art. 2 lit. e) - Prezenta ordonanta are ca scop crearea cadrului pentru parteneriatul dintre autoritatile publice si persoanele juridice de drept privat fara scop patrimonial.
· Ordonanța de urgență a Guvernului nr. 128/2020 privind unele măsuri pentru instituirea Programului național de racordare a populației și clienților noncasnici la sistemul inteligent de distribuție a gazelor naturale, modificată și completată:
· art. 5 alin. (2) lit. b) -  In cadrul programului national sunt eligibile urmatoarele categorii de beneficiari: … parteneriatele constituite prin asocierea autoritatilor publice locale prin hotarare de consiliu local, in vederea realizarii distributiilor inteligente de gaze si concesionarea acestora catre un operator licentiat; acestea depun o singura cerere de finantare, studii de fezabilitate si proiecte separate sau comune, pentru care solutiile tehnice, precum si celelalte elemente ale proiectelor sunt elaborate in mod unitar si pentru care se realizeaza un sistem comun de operare a retelelor inteligente de distributie a gazelor naturale;
· Ordonanţa de urgență a Guvernului nr. 95/2021 pentru aprobarea Programului național de investiții Anghel Saligny:
· art. 4 alin. (1) lit. e) - (1) In cadrul programului se pot realiza obiective de investitii care constau in realizarea de constructii noi sau de lucrari de construire, reconstruire, consolidare, reparatie, modernizare, modificare, extindere, reabilitare, dupa caz, schimbare de destinatie, protejare, restaurare, conservare la constructii existente si care se incadreaza in cel putin una dintre urmatoarele categorii de investitii: … sisteme de distributie a gazelor naturale, inclusiv a bransamentelor, precum si a racordului la sistemul de transport al gazelor naturale.
· Ordonanței de urgență a Guvernului nr.57/2019 privind Codul administrativ:
· art.89 alin.(1) - Doua sau mai multe unitati administrativ-teritoriale au dreptul ca, in limitele competentei autoritatilor lor deliberative si executive, sa coopereze si sa se asocieze, in conditiile legii, formand asociatii de dezvoltare intercomunitara, cu personalitate juridica, de drept privat. Asociatiile de dezvoltare intercomunitara sunt persoane juridice de utilitate publica, 
· art.89 alin.(2) - Asociatiile de dezvoltare intercomunitara se constituie in conditiile legii, in scopul realizarii in comun a unor proiecte de dezvoltare de interes zonal sau regional ori al furnizarii in comun a unor servicii publice. Zonele metropolitane si aglomerarile urbane constituite cu acordul expres al consiliilor locale ale unitatilor administrativ-teritoriale componente au ca scop dezvoltarea infrastructurilor si a obiectivelor de dezvoltare de interes comun. Autoritatile deliberative si executive de la nivelul fiecarei unitati administrativ-teritoriale componente isi pastreaza autonomia locala, in conditiile legii, 
· art.89 alin.(5) - In situatia in care asociatiile de dezvoltare intercomunitara nu dispun de resurse financiare suficiente pentru asigurarea integrala a cheltuielilor sectiunii de functionare, acestea coopereaza in conditiile alin. (3), care se aplica in mod corespunzator, 
· art.89 alin.(8) - Unitatile administrativ-teritoriale pot incheia intre ele acorduri si pot participa, inclusiv prin alocare de fonduri, la initierea si la realizarea unor programe de dezvoltare zonala sau regionala, in baza hotararilor adoptate de autoritatile deliberative de la nivelul acestora, in conditiile legii;
· art.90 alin.(1) - Asociatiile de dezvoltare intercomunitara se finanteaza prin contributii din bugetele locale ale unitatilor administrativ-teritoriale membre, precum si din alte surse, in conditiile legii
· art.129 alin.(2) lit.e) - Consiliul local exercita urmatoarele categorii de atributii:
·  atributii privind cooperarea interinstitutionala pe plan intern si extern
· [bookmark: A1031]art.129 alin.(9) lit.a) - In exercitarea atributiilor prevazute la alin. (2) lit. e), consiliul local hotaraste, in conditiile legii, cooperarea sau asocierea cu persoane juridice romane sau straine, in vederea finantarii si realizarii in comun a unor actiuni, lucrari, servicii sau proiecte de interes public local
· [bookmark: A1149]art.139 alin.(3) lit.f) - Se adopta cu majoritatea absoluta prevazuta la art. 5 lit. cc) a consilierilor locali in functie urmatoarele hotarari ale consiliului local hotararile privind asocierea sau cooperarea cu alte autoritati publice, cu persoane juridice romane sau straine
Față de elementele prezentate, în temeiul art.136 alin.(1) coroborate art.139 alin.(1) și alin.(2) lit.a) şi art.196 alin.(1) lit.a) teza întâi din Ordonanța de urgență a Guvernului nr. 57/2019 privind Codul Administrativ, propun spre dezbatere și aprobare proiectul de hotărâre nr. 25 din 05.04.2022 privind aprobarea parteneriatului pentru proiectul „Dezvoltare rețea inteligentă de distribuție a gazelor naturale în comunele Șoldanu, Radovanu și Căscioarele, Județul Călărași”.

INIȚIATORUL PROIECTULUI DE HOTĂRÂRE:
Primarul Comunei Șoldanu,
Iulian GEAMBAȘU

